**התפקיד שלי בקבוצה אני כחבר בקבוצה (שעה)**

מטרות-  
1. החניך יחקור את התפקידים בקבוצה השונים  
2. החניך יכיר את הקבוצה בצורה חוויתית  
3. החניך יילמד מהו כוחה של קבוצה

מהלך-

1. סבב מה נשמע (15 דקות)

כל חניך ישתף מה שלומו, איך היה היום שלו וקבוצה כלשהי שהוא השתייך/ משתייך אליה (משפחה, כיתה, קבוצה בחוג, קבוצה בבית נוער וכו).

1. משחק פתיחה (15 דקות)

משחקים חתול ועכבר. עומדים במעגל, שני מתנדבים, אחד עכבר בתוך המעגל ואחד חתוך מחוץ למעגל. הקבוצה עוזרת לשמור על העכבר מהחתול. אפשר לעשות כמה סבבים כל פעם עם מתנדבים חדשים.

* אם לא היינו עוזרים לעכבר, מה היה שונה?
* מה אפשר ללמוד מזה?

1. משימות קבוצתיות (15 דקות)

המדריך יגיד כל פעם קטגוריה מסוימת ועל הקבוצה להסתדר כמה שיותר מהר בתור לפי הסדר באותה קטגוריה (למשל גיל - מהקטן לגדול). הקטגוריות:

* גובה
* גיל
* מידת נעליים
* מרחק מהבית לבית נוער

1. מהי קבוצה ומי אני בתוך הקבוצה? (15 דקות)

נסביר לחניכים שהנושא השנתי שלנו הוא ״משנים סטטוס״. המטרה שלו היא שנדבר ונשוחח על הקשרים הקבוצתיים שנוצרים בתוך קבוצה. על הכוח של קבוצה, חרם ובריונות לעומת פרגון, על הרשתות החברתיות וממה חשוב להיזהר או להימנע.

נשאל את החניכים:

* האם אתם אוהבים להיות חלק מקבוצה?
* במה אתה יכולים לתרום לקבוצה?
* במה הקבוצה יכולה לתרום לכם?
* האם כוח של קבוצה יכול להיות גם רע לפעמים? מתי למשל?